**KAP** po kap- mali slap **DOBROTE**

U ovoj neobičnoj i iznimno poučnoj kalendarskoj godini, svi smo puno naučili o svijetu oko sebe i onom unutar sebe, o svojim bližnjima, o vrijednosti svakog novog dana, novog početka. Kako je u našim školskim prostorima do daljnjega onemogućeno (zbog svima poznatih razloga) prikupljanje trajnih prehrambenih namirnica i higijenskih potrepština koje smo u proteklom vremenu marljivo prikupljali za potrebe korisnika Katoličke udruge Kap dobrote, ipak postoji način kako pomoći najpotrebnijima.

Poučeni prekrasnim iskustvima velikodušnih roditelja naših učenika koji su do ožujka ove godine po svojoj djeci slali potrebne namirnice i mi smo u našoj školi odlučili prikupiti potrebno. Ovdje su se uključile drage i nesebične kolegice koje su svjesne da je trajna pomoć nužna brojnim ljudima koji uistinu jako teško žive. Krenuli smo pomalo, a nastavit ćemo u vremenu Adventa. Danas o spomendanu velikog Ivana Pavla II., sveca naših dana, radujemo se što naša mala kapljica dobrote nudi nadu u sigurnije danas i ljepše sutra.

Od srca hvala,

vjeroučiteljica Anita Ramljak